1984 és 1998 között 52 alkalommal szerepelt a német válogatottban és három gólt szerzett. 1984. december 16-án debütált a Málta elleni világbajnoki-selejtezőn. A szünet után a második félidőben lépett pályára és 3–2-re nyert a nyugatnémet válogatott. Részt vett az 1986-os mexikói világ- és az 1988-as hazai Európa-bajnokságon. Tagja volt az 1990-es világbajnok csapatnak Olaszországban. Folyamatos sérülések miatt kimaradt az 1994-es világbajnoki, az 1992-es és az 1996-os Európa-bajnoki keretből, de 1998-ban még egyszer tagja volt a világbajnokságon részt vevő csapatnak. 1983 és 1984 között tíz alkalommal szerepelt az U18-as válogatottban és négy gólt szerzett. 1984–85-ben háromszoros U21-es válogatott volt és két gólt ért el.